rlitschk/wikidir huggingface dataset:
Stecker is de Familiennaam von Aaron Stecker (* 1975), US-amerikaanschen American-Football-Speler, Anton Stecker (1855–1888), öösterriekschen Afrikaforscher, Franz Stecker (20. Johrhunnert), öösterriekschen Rennrodler, Jan Stecker (* 1960), düütschen Moderator, Josef Stecker (1916–2008), düütschen Jurist un Politiker, Raimund Stecker (* 1957), düütschen Kunsthistoriker, Sophie Stecker (1864–1957), düütsche Ünnernehmerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sticker betekent Sticker, engelschen Begreep för en Opbacker. Sticker is de Familiennaam von Anna Sticker (1902–1995), düütsche Diakoniss un Diakoniehistorikerin, Bernhard Sticker (1906–1977), düütschen Astronoom un Wetenschopshistoriker, Georg Sticker (1860–1960), düütschen Internist, Hygieniker un Medizinhistoriker, Josephine Sticker (1894–1960), öösterrieksche Swemmerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Neapel (italieensch: Napoli) is en Stadt in Italien. Se hett 970.185 Inwahner (Stand: 31. Dezember 2016) up en Flach van 117,27 km². Se is dormit de dartgröttste Stadt van Italien un Hööftstadt van de Region Kampanien un en wertschaplich un kulturell Zentrum van Süditalien. In dat Intoogrebeet leven sogor bit to 4,4 Millionen Inwahner. Oorsprünglich weer dat mal en greeksch Siedlung un droog de Naam Neapolis („Neestadt“). Later keem de Stadt ünner röömsch Herrschap. Van dat Laatmiddelöller bit to dat 18. Johrhunnert hörr Neapel to de gröttst Städte van Europa. 1995 wurr de gesamte Oltstadt to dat UNESCO-Weltkulturarv verklort. Fabio Cannavaro (*1973), Footballnatschonalspeler Louis Clapisson (1808-1866), franzöösch Komponist Eduardo Di Capua (1865-1917), Musiker un Komponist Innozenz XII. (1615-1700), Paapst Niccolò Antonio Zingarelli (1752-1837), Komponist Website van de Stadt Neapel
Lazăr Edeleanu (* 1. September 1861 in Bukarest; † 7. April 1941 ok dor) weer en rumäänsch Chemiker. Edeleanu stamm ut en jöödsch Familie. He hett van 1883 bit 1887 an de Universität Berlin studeert un ünner August Wilhelm von Hofmann mit en Arbeit to de Eerstsynthese van dat Amphetamin, de hüm an' 18. Januar 1887 gelung, sien Doktertitel maakt. Wiel de psychotrope Aktivität van dat Amphetamin eerst in de 1920er Johren opdeckt wurr, hett man dissen Fund tonächst kien groot Upmarksomkeit schunken. Gau Bedüüden kreegen dorgegen wiedere Opdecken, as sien Schwefeldioxid-Extraktschoonperzess, de den Grundsteen för de 1910 vun Edeleanu grünnd "Allgemeine Gesellschaft für Chemische Industrie" legg. 1930 wurr de Firma wegen de stiegen Bekanntheit van den Naam "Edeleanu" umnömmt in Edeleanu GmbH. 1937 wurr de Firma van de Deutschen Erdöl-AG upköfft, hett denn mehrmals den Besitter wesselt un wurr sluutend in dat Johr 2002 van de ThyssenKrupp Uhde GmbH ünner Utsluss van den Leipziger Firmendeel upköfft. Binnerhalv van de Sellschop stellt se nu den Beriek Raffinerietechnik. Bit in de hüdige Tiet is dat Karngeschäft de Entschwefelung un Raffinierung bleven. De Leipziger Firmendeel gung ünner Verlust van de Naam Edeleanu as EDL Anlagenbau Gesellschaft mbH an de Pörner-Gruppe in Wien.
De Kwaniasee is en sieden Söötwatersee vun üm un bi 400 Quadratkilometer in dat Zentrum vun Uganda. De See liggt op üm un bi 900 m över de See, aver de Pegel kann mitünner üm bet to tweeunhalv Meter hooch oder dal gahn. Dat liggt ünner annern an de opswommenen Sumpbülten, de sik to swemmen Inseln tohoopdoot un den Utgang vun den See in den Nil tosparren köönt. Vun Süden fleet de Viktoria-Nil in den See, de jüst vörher ok dör den Kyogasee flaten is. Kyoga- un Kwaniasee höört beid to en ganze Grupp vun Seen in Zentraluganda, de deels dör en groot Sumpland verbunnen sünd. Ut den Kwaniasee fleet de Viktoria-Nil na Westen weg. Kwaniasee. Mehr Biller, Videos oder Audiodateien to’t Thema gifft dat bi Wikimedia Commons.
Jörn (ok Jürn) is en plattdüütschen Vörnaam for Jungs. De Vörnaam Jörn kümmt vun den plattdüütschen Naam Jürgen her. Jürgen is en Afwandlung vun den Naam Georg. De Naam Georg is en Entwicklung vun den greeksch Naam for Mannslüüd Geōrgios (Γεώργιος). Geōrgios is ene Afwandlung vun geōrgos (γεωργός) „Buer“; dat is tohopensett vun gē (γῆ) „Eer“ und ergon (ἔργον) „Arbeid“. De Naam bedutt denn so veel, as Landmann oder ok Buer, Landaadliger. De Plattsnackers in fröher Tieden weren mundfuul un hefft de langen germaanschen un christlichen Naams afkört. Up düsse Aart is ut Jürgen denn Jörn oder ok Jürn vun wurrn. List vun plattdüütsche Vörnaams Wofaken un woneem de Vörnaam in Düütschland vörkummt: Juern, Joern
Open Source („apen Programmcode“) is en Verfahren för de Entwicklung vun Programme för’n Reekner. Bi Open Source warrt de Programmcode (also de Texte un Anwiesungen för den Reekner, worut en Programm besteiht) nicht geheim holen, so as de mehrsten Firmen dat ans maakt. De Programmcode warrt apen leggt, so kann also jeder doran mitarbeiden un Verbederungen inbuun. Tyypsche Open-Source-Projekten sünd Linux un OpenOffice.org. The Open Source Definition (7 July 2006). „Open source doesn't just mean access to the source code.“ Initiatiev för Open Source (engelsch)
OpenOffice.org is en Büro-Programmpaket för den Reekner womit een Schrieven, Tabellen maken, professionell malen, Präsentationen un Matheformeln opstellen kann. OpenOffice.org is en Open-Source-Projekt, köst also öberhaupt nix. Een kann dat rünnerladen op de Websteed vun dat Projekt. Openoffice.org. Mehr Biller, Videos oder Audiodateien to’t Thema gifft dat bi Wikimedia Commons. Websteed vun dat Projekt (hoochdüütsch)
Andrea Belvedere (* 1652 in Neapel as Abate Andrea; † 1732 ok dor) weer en italieenschen Maler. Belvedere weer en wichtigen Vertreder von de barocke Stilllevenmaleree in Neapel in de Traditschoon von Paolo Porpora un Porpora sien Schöler Giovanni Battista Ruoppolo. He is mit Blomen- un Fruchtstücken bekannt worrn. De Maler Tommaso Realfonso weer Belvedere sien Schöler. Von 1694 bet 1700 hett he as Hoffmaler von König Korl II. in Spanien leevt. In’n Opdrag von’n König hett he mit Luca Giordano dat Escorial utmaalt. Nadem he trügg na Italien weer, weer he dor Theaterbaas. Normdaten: GND: 1234416654 (OGND, AKS) | VIAF: 172907416 | Wikipedia-Personensöök
Damian Stachowicz (* 1658 in Sokołów; † 27. November 1699 in Łowicz) weer en poolschen Kumponist. Stachowicz is mit 16 in’n Orden von de Piaristen intreden un is dor sien ganz Leven in bleven. He weer Lehrer för Poesie un Rhetorik. He hett ünner annern in Warschau, Chełm, Piotrków Trybunalski, Góra Kalwaria, Łowicz un in Podoliniec leevt. Von siene Warken ut de Karkenmusik sünd en Reeg Litaneien, Psalmen un Motetten, en Requiem un en Veni creator nableven. Veni consolator, Concerto för Sopraan, Trumpeet un Örgel Missa requiem Beatus vir, Psalm Dixit Dominus, Psalm Laudtate pueri, Psalm Beata nobis gaudea, Motett Normdaten: GND: 103815368 (OGND, AKS) | LCCN: n93065207 | VIAF: 24793875 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. De Microsoft Corporation [ˈmaɪ.kɹoʊ.sɒft] is en multinatschonaal Softwarehersteller mit ruchweg 93.000 Mitarbeiters weltwiet un en Ümsatz vun 58,44 Milliarden US-Dollar. De Hööftsitt liggt in Redmond, en Vöroort vun Seattle (US-Bundsstaat Washington), un siet 2000 is Steve Ballmer Chief Executive Officer (CEO). Dat Ünnernehmen is bekannt för sien Bedrievsystem Windows un sien Büro-Software Office. Da Ünnernehmen wurr an’ 4. April 1975 vun Bill Gates un Paul Allen grünnd. De Firma Microsoft steiht för Microcomputer-Software, oorsprünglich Micro-Soft. Websteed vun de Firma (hoochdüütsch)
Georg Dietrich Leyding (ok Leiding oder Leÿding; * 23. Februar 1664 in Bücken; † 10. Mai 1710 in Bruunswiek) weer en düütschen Kumponist un Vertreder von de Noorddüütsche Örgelschool. Leyding güng 1679 för fiev Johr na Bruunswiek bi Jakob Bölsche in’e Lehr. Na düsse Tied is he na Hamborg un Lübeck reist, üm dor bi Johann Adam Reincken un Dieterich Buxtehude wieder to lehren. He keem na Bruunswiek trügg, üm dor an Bölsche sien Steed to treden, nadem de krank worrn weer. Na Bölsche sien Dood is Leyding Organist an de Karken St. Ulrich un St. Blasius worrn, later ok an St. Magnus. Korte Tied hett Leyding bi Johann Theile in Wulfenbüttel Ünnerricht in Kumpositschoon nahmen. Von Leyding sünd dree Präludien, een Variatschoon över Von Gott will ich nicht lassen un een Choraalbearbeidung över Wie schön leuchtet der Morgenstern överlevert. Normdaten: GND: 134442512 (OGND, AKS) | LCCN: n82101506 | VIAF: 15038263 | Wikipedia-Personensöök
Bölsche betekent (17821) Bölsche, en Asteroid. Bölsche is de Familiennaam von Egon Bölsche (1907–1970), düütschen Kapellmeester, Franz Bölsche (1869–1935), düütschen Musiker un Kumponist, Jakob Bölsche († 1684), düütschen Kumponist un Organist, Jochen Bölsche (* 1945), düütschen Journalist un Schriever, Wilhelm Bölsche (1843–1893), düütschen Schoolmeester un Paläontoloog, Wilhelm Bölsche (1861–1939), düütschen Schriever un Naturforscher. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jean-Alphonse Turrettini (* 13. August 1671 in Genf; † 1. Mai 1737 ok dor) weer en Genfer reformeerten Theoloog ut de Genfer Theologenfamilie Turrettini. Turrettini is 1671 as Söhn von’n Genfer Theologieperfesser François Turrettini boren. Na Studien in de Nedderlannen, England un Frankriek güng he 1693 in’n geistlichen Deenst. Von 1697 af an hett he Karkengeschicht lehrt un von 1705 af an ok Dogmatik. He hett sik för en Karkenunion mit de Lutheraners insett un hett en Reeg dogmaatsche, karkenpolietsche, exegeetsche un karkengeschichtliche Warken schreven. Mit Samuel Werenfels un Jean Frédéric Ostervald hett he dat „theoloogsche Triumvirat von de Swiez“ billt, dat in’n Gegensatz to’n strengen Calvinismus stünn un Gedanken von Opklärung un Pietismus vörbereidt hett. Jean-Alphonse Turrettini. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 119356023 (OGND, AKS) | LCCN: no93025933 | VIAF: 122244892 | Wikipedia-Personensöök
Ernst Christoph Arnoldi (* 10. März 1696 in Trarbach; † 19. März 1744 in Gießen) weer en düütschen Rechtswetenschopper. Arnoldi is 1696 in Trarbach as Söhn von’n Pädagoog un lutherschen Theoloog Johann Conrad Arnoldi boren. He weer op dat Gymnasium in Darmstadt un hett denn Juristeree an de Universität Gießen studeert. En tiedlang weer he Privatlehrer in Rheinheim. An’n 20. Dezember 1725 hett he in Gießen dat Lizentiat von de Rechtswetenschoppen kregen un is Avkaat in de hessische Regerung un ordentlichen Prokurater worrn. An’n 4. August 1734 hett de Universität Gießen em en außerordentliche Professur von de Rechten överdragen. Dormit weer he ok Bisitter von de juristische Fakultät un hett dor 1742 en ordentliche Professur von de Rechten övernahmen. Arnoldi hett 1731 Louise Friderike Rayß freet, en Dochter von’n Kunsistorialassesser un Inspekter Johann Friedrich Rayß. De beiden harrn veer Söhns un dree Döchter: Johann Friedrich Arnoldi (7. Oktober 1732 in Gießen) weer op dat Gießener Pädagogium, 1749 Universität Gießen, Privatlehrer Kassel, 1775 hessisch fürstlichen Raad. Heinrich Franz Arnoldi (* 11. November 1735 in Gießen; † jung) Moritz Theodor Arnoldi (* 11. November 1735 in Gießen; † jung) Johann Ludwig Ferdinand Arnoldi (1737–1783) Maria Johannette Philippine Arnoldi (* 15. März 1739
MS-DOS ist en Bedriefssysteem för en Reekner vun Microsoft, is aber hüüt nich mehr begäng. Langform vun de Naam is Microsoft Disk Operating System. MS-DOS is en textbaseert System. Dat heet, dat Befehlen blots mit Tastatur un nich mit ene Muus ingeben warrn köönt. Dat System weer fröher noch as ünnerste Loog vun de graafschen Bedriefssystemen Windows 1.x, 2.x, 3.x, 95, 98 und ME vun Microsoft implementeert. In ne’ere Bedriefssystemen warrt en anner Grundloog bruukt. Hüüt warrt MS-DOS, as ok annere Disk Operating Systems, kuum noch bruukt, is aber vun wegen de Grött good to bruken, wenn een to’n Bispeel en System op Diskett packen will. Hier is en List vun de wichtigsten Kommandos, man nich vullstännig. Ünner MS-DOS köönt Informatschonen to Befehlen mit BEFEHL /? afropen warrn.
Johann Christoph Pezel (* 5. Dezember 1639 in Glatz, Graafschop Glatz; † 13. Oktober 1694 in Bautzen) weer en düütschen Stadtpieper un Kumponist. Annere Schrievwiesen von’n Naam weren: Pezelius, Betzel, Betzeld, Petzold, Petzel oder Bässel. Von 1664 af an is Pezel in Leipzig as Vigelienspeler nawiest. 1669 is he Stadtpieper worrn. 1672 hett he dat Leid över dat Collegium musicum övernahmen. 1675 un 1679 hett he sik vergevens üm en Steed as Raadsmusiker in Dresden beworven. Ok dat Thomaskantoraat kunn he 1677 nich kriegen. 1681 is he Stadtmusiker in Bautzen worrn. Pezel sien Kumpositschonen staht in de Traditschoon von de ölleren düütschen Suiten. De Melodien wiest faken franzöösche un italieensche Inflüss. Musika Vespertina Lipsica, 1669 (Suiten för Striekers) Hora decima musicorum Lipsiensium, 1670 (Sonaten för Bläsers oder Striekers) Schöne, lustige und anmuthige neue Arien, 1672 Bicinia variorum instrumentorum, 1675 Delitiae musicales, 1678 Fünfstimmige blasende Music, 1685 (Sonaten för 3 Posaunen un 2 Zinken) Opus musicum sonatarum praestantissimarum 6 instrumentis instructum (25 Sonaten för Striekers) Normdaten: GND: 119322382 (OGND, AKS) | LCCN: n83162786 | VIAF: 7499411 | Wikipedia-Personensöök
Antonio Carneo (* 26. November 1637 in Concordia Sagittaria; † 16. Dezember 1692 in Portogruaro) weer en veneziaanschen Maler von dat Barock. Carneo hett in de Provinz Friaul leevt, de to de Tied von de Republik Venedig regeert worrn is. He weer in Udine un Portogruaro künstlerisch aktiv. Carneo – en Maler von de veneziaansche School – hett sik de Malers Veronese, Padovanino un Tintoretto as Vörbild nahmen, weer aver ok de ne’en Saken von dat Barock – repräsenteert von Malers so as Strozzi, Liss un Feti – gegenöver opslaten. Siene koloristisch rutragenden Warken wiest romantische, in theatraalsche Bewegung utföhrte Sujets. Signeerte Biller sünd blots en poor bekannt. Meditation, Museo Civico, Udine Martyrium des hl. Bartholomäus, Chiesa delle Grazie, Udine Tod des Archimedes, Privatsammlung Die Schlägerei, Privatsammlung Die sterbende Lucrezia, Staatliche Sammlungen, Warschau Normdaten: GND: 119395304 (OGND, AKS) | LCCN: nr95030455 | VIAF: 17115076 | Wikipedia-Personensöök
Ubuntu ist een Linux-Distributschoon, wat för jeden up de ganze Welt in sien Spraak to kriegen sien sall. Ubuntu is een afrikaansch Woort und heet soveel wie „good to annern sien“ oder „minschlich to annern sien“. Ubuntu hett sone Art „Klone“: Kubuntu is de sülbe Distributschoon, bruukt aber statt GNOME den KDE-Desktop un sall beter för Microsoft Windows-Umstieger sien. Du kanns di de CD-ROM-ISO-Datei rünnerloon, dorvun starten un di dat System eerstmol ankieken, ohne et to installeern Xubuntu is de sülbe Distributschoon, bruukt aber statt GNOME den XFCE-Desktop un is för langsamere Reekners dacht. Edubuntu is een School-Version un het extra Lehrprogramme. Todem gifft dat inoffizielle Derivate, to’n Bispeel Ubuntu för Christen und nUbuntu (Nettwark-Ubuntu) List vun Linux-Distributschonen Portal mit Forum und Wiki to Ubuntu (hoochdüütsch) Websteed vun Ubuntu (engelsch)
Richard Salwey (* 1615; † 1685) weer en engelschen Politiker. Salwey weer de veerte Söhn von Humphrey Salwey un siene Fro Anne, de twete Dochter von Edward Littleton. He harr veer Bröder, ünner annern Edward Salwey, un dree Süstern. Salwey weer en Anhänger von Oliver Cromwell. Von 1645 bet 1653 hett he för den Wahlkreis Appleby to dat House of Commons höört. 1653 is he för den Wahlkreis Worcestershire Afornten in Barebone's Parliament worrn. 1651 bet 1652 hett Salwey to’n drüdden un veerten council of state höört. 1654 weer he Börgermeester von Worcester. 1659 is he noch wedder Maat von dat council of state worrn. Salwey hett Anne Waring freet, de Dochter von’n Londoner Raadsherrn Richard Waring. De beiden harrn fiev Söhns un twee Döchter. Indrag in dat Dictionary of National Biography, 1885-1900, Volume 50 W. R. Williams: Parliamentary History of the County of Worcester Burke's Genealogical and Heraldic History of the Landed Gentry, Band 2 (1847) Normdaten: LCCN: nr94044103 | VIAF: 71277859 | Wikipedia-Personensöök
Nishiyama Sōin (japaansch 西山 宗因, boren as Nishiyama Toyoichi (西山 豊一); * 1605 in de Provinz Higo; † 5. Mai 1682 woll in Kyōto) weer en japaanschen Renga-Dichter. Sōin weer in junge Johren Samurai in’n Deenst von en Daimyō op Kyūshū. 1622 güng he na Kyōto un is dor Renga-Dichter worrn. He weer dor de Begrünner von de Danrin-Dichterschool (na dat Gedicht Danrin Toppyaku, 1675), in de sik de Haiku-Dichtkunst von ehre Vörlöpers etableert hett. 西山宗因 Normdaten: GND: 1070576735 (OGND, AKS) | LCCN: no89019375 | VIAF: 36474744 | Wikipedia-Personensöök
Nikolai Pawlowitsch Dilezki (russ’sch Николай Павлович Дилецкий, ukrainsch Микола Дилецкий; Mikolaj Dilecki, Mikołaj Pawłowicz Dilecki, Nikolay Diletsky; * üm 1630 in Kiew; † 1681 in Moskau) weer en ukrainsch-russ’schen Musiktheoretiker un Kumponist. Dilezki hett 1651 bet 1658 in Warschau un denn in Vilnius studeert. Von 1678 af an hett he as Chorbaas un Musiklehrer in Moskau leevt. Sien Kumpositschoonslehrbook Musikalische Grammatik (Grammatika musikiyskago peniya) hett en wichtige Grundlaag billt för de Reform von’n russ’schen Karkengesang dör den Patriarch Nikon. He hett geistliche Kunzerten kumponeert, de siene Kenntnis von de westeuropääsche Musikkultur wiest. Grammatika musikiyskago peniya (Грамматика мусикийского пения, "Die Grammatik einer Melodie", Smolensk, 1677) Idea grammatikii musikiyskoy (Идея грамматикии мусикийской, "Die Idee einer musikalischen Grammatik", Moscow, 1679) Grammatika peniya musikiyskago (Грамматика пения мусикийского, Moscow, 1681) Юрий Бочаров: Мастера старинной музыки. Гелеос, Москва 2005, ISBN 5-8189-0522-5, S. 132–133, (russisch). Claudia R. Jensen: A Theoretical Work of Late Seventeenth-Century Muscovy: Nikolai Diletskii's „Grammatika“ and the Earliest Circle of Fifths. In: Journal of the American Musicological Society. Bd. 45, Nr. 2, 1992, ISSN 0003-0139, S. 305–331, JSTOR 831450. Normdaten: GND: 118888951 (OGND, AKS) | LCCN: n80146118 | VIAF: 121771031 | Wikipedia-Personensöök
William Brenton (* in dat fröhe 17. Johrhunnert in England; † 1674 in Newport, Rhode Island) weer en engelschen Politiker. De Brentons weren en riek Familie in de Tied, as Korl I. regeert hett. Se hebbt in Hammersmith (London) leevt. Na de Utwannerung na Neeengland weer William Brenton Afornten in Boston. Later weer he Viezguvernör von de Kolonie Rhode Island. Von 1660 bet 1661 weer he Präsident von de Kolonie. Ünner de Charta von Korl II. weer he von 1666 bet 1669 Guvernör in de Kolonie. Brenton hett för siene Utmeetarbeiden in de Kolonie en groot Stück Land tospraken kregen. He hett en groten Deel von Newport vermeten un plaant un dor en groot Huus in de Neegd von dat hüdige Fort Adams boot. He weer Quäker. De Brentons Point un dat Brentons Reef sünd na em nöömt. Radical Origins: Early Mormon Converts and Their Colonial Ancestors von Val D. Rust, University of Illinois Press, 2004, ISBN 0252029100, ISBN 9780252029103, Seite 37 Brenton Point State Park History
Joannes Baptista Dolar SJ (ok Dollar, Tollar, Tholarius; sloweensch Janez Krstnik Dolar, * üm 1620 in Kamnik; † 13. Februar 1673 in Wien) weer en Kumponist un Preester. Dolar weer op dat Jesuitenkolleg von Ljubljana un keem 1639 as Noviez na Wien. Hier hett he Philosophie an de Universität Wien studeert un hett 1642 de nedderen Wiehen kregen. Twüschen 1645 un 1647 hett he an dat Jesuitenkolleg von Ljubljana Ünnerricht geven un denn wieder in Wien studeert. 1652 is he to’n Preester wieht worrn. Von 1656 bet 1658 weer he musikaalschen Direkter von dat Jesuitenkolleg von Ljubljana. Na en Tied in Passau un Győr is he üm 1661 na Wien as Direkter von dat Jesuitenseminar Sankt Ignatius un Pankratius un musikaalschen Baas von de Konventskirche Am Hof beropen worrn. He hett Messen, Miserere, Sonaten un Ballette kumponeert. Siene Kumpositschonen sünd in twee Druckutgaven rutkamen: Musicalia varia (1665) un Drammata seu Miserere mei Deus (1666). Normdaten: GND: 119391791 (OGND, AKS) | LCCN: n88622248 | VIAF: 71584275 | Wikipedia-Personensöök
Broukhagen is en Dörp in Westfalen, dat to de Gemeen Stäinhagen in’n Kreis Güütsel höört. De Oort hett üm un bi 3.100 Inwahners un liggt an’n Rand vun’n Osning. Dat eerste Maal warrt de Oort in ene Oorkunn vun Graaf Otto vun Ravensberg 1325 nöömt. De Naam kummt vun Brook un Hagen, also de inhaagte Siedlung in’n Brook. De St.-Georgs-Kark in Broukhagen hebbt se 1568 boot. De 28,20 Quadratkilometer grote Gemeen Broukhagen höört siet’n 1. Januar 1973 to de Gemeen Stäinhagen. In Broukhagen weer vun 1997 bet 2004 elk Johr de Future-Parade, ene Technoparaad. Websteed to den Oort (hoochdüütsch) Koordinaten:51° 60′ N, 8° 23′ O
Ennemond Gaultier (Gautier le Vieux, Gaultier de Lyon) (* üm 1575 in Villette, Dauphiné; † 17. Dezember 1651 in Nèves) weer en franzööschen Luutspeler un Kumponist. He weer toeerst in Lyon aktiv un is 1620 Kamerdener von de Königinmoder Maria de'Medici un Hoffluutspeler in Paris worrn. Villicht weer he en Schöler von René Mézangeau. 1631 güng he na Nèves trügg un hett dor den Rest von sien Leven tobröcht. Sien Cousin Denis Gaultier hett 1669 en Druck rutbröcht, in den ok Lutenkumpositschonen von Ennemond in weren. Dat is bi de enkelten Kumpositschonen deelwies aver swoor to seggen, ’keen von de beiden de Autor is. Dat drüppt ok op annere Sammlungen to, in de Warken ünner den Naam „Gaultier“ in weren. De Warken harrn op jeden Fall groten Influss op de Entwicklung von de Lutenmusik in de nakamen Johren. Alfred Baumgartner: Der große Musikführer. Musikgeschichte in Werkdarstellungen. Band 2: Barockmusik. Kiesel, Salzburg 1981, ISBN 3-7023-4002-5, S. 82–84. Christoph Dohrmann: Ennemond Gaultier »le Vieux«, Sieur de Nèves (ca. 1575–1651): »Sun among the stars« in French Baroque Lute Music. Dissertation Universität Eichstätt, 1997. Christoph Dohrmann: Gaultier, Ennemond. In: Ludwig Finscher (Hrsg.): Die Musik in Geschichte und Gegenwart. 2. Ausgabe. Personenteil. Band 7: Fra
En Nete (Plural: Neten) is dat Ei vun en Luus, de as Parasit up Deerter un Minschen sitten deit. Sunnerlich bi Minschenlüse, as Koppluus oder Schaamluus sünd se bekannt. Neten sünd bannig lüttjet un mit bloten Oge kuum to sehn. Wenn een gegen Lüsebefall gegenangeiht, is dat faken swaar, de Neten los to weren. De lüttjen Lüseeier weert mit en Kleevstoff, nich wiet af vun de Kopphuud, an't Haar anbackt. Düsse Kleevstoff lööst sik nich in Water up. Vundeswegen hölpt dat Waschen vun de Haar mit Seepen oder Shampoo nich gegen Neten. Dor mutt denn en Luuskamm for bruukt weern. En Nete besteiht ut dat Ei in de Form vun en Tunne, mit en lüttje Klappen (Operculum) bovenup. Dor kruppt de Nymphe ut, wenn dat Embryo sowiet is.